**A Magyar Öttusa Szövetség**

**Pályázati felhívása**

**Sportolói ösztöndíj programban való részvételre**

**A pályázat célja:**

A sportolói ösztöndíj program célja, hogy támogassa a 18-24 év közötti fiatal sportolókat, akik érvényes versenyengedéllyel rendelkeznek és hosszú távú, elkötelezett sportolói életpályát építenek. Az ösztöndíj pénzügyi támogatást biztosít az edzésekkel, versenyekkel és egyéb sporttevékenységükkel kapcsolatos költségek fedezésére.

**Az ösztöndíj program időtartama:** 2025. április 1. – 2026. január 31. (10 hónap)

**A pályázat keretösszege:** 12.000.000, - Ft

**Az ösztöndíj mértéke:** minimum bruttó 60.000, - Ft / hónap, maximum bruttó 120.000, - Ft/hónap

**Pályázati feltételek:**

* 18 és 24 év közötti életkor;
* legalább 2 éve aktív sportolói státusz (igazolt sportolói jogviszony);
* érvényes versenyengedély megléte;
* rendszeres részvétel a hazai versenyeken;
* sportegyesületi ajánlólevél.

**Az elbírálásnál előnyt jelent:**

* kiemelkedő nemzetközi vagy országos sporteredmények;
* sportoktatói, sportedzői vagy szakedzői tanulmányok folytatása;
* hátrányos szociális helyzet;
* önkéntes közösségi sporttevékenységben szerzett tapasztalat;
* kimagasló tanulmányi eredmények a sportolás mellett.

**Kizáró okok:**

* doppingvétség miatti eltiltás hatálya alatt áll;
* korábbi fegyelmi ügyben elmarasztalták a sportegyesületében.

**A pályázati dokumentáció tartalma:**

* hiánytalanul kitöltött pályázati adatlap;
* egyesületi vagy edzői ajánlólevél;
* motivációs levél, amelyben a pályázó bemutatja sportszakmai céljait és terveit;
* aláírt adatkezelési nyilatkozat.

**Adatkezelés:**

* A Pályázati Felhívás mellékletét képező Adatkezelési nyilatkozat aláírásával a Pályázó – 18. életévét be nem töltött Pályázó esetén törvényes képviselője is – hozzájárulását adja a megadott személyes adatainak kezeléséhez, a Pályázó nevének és személyes adatainak, továbbá a pályázat eredményének közzétételéhez, azoknak a pályázat kiírója által történő felhasználásához.

**További információ:**

* az ösztöndíj havi egyenlő összegben, a tárgyhónapot követő hónap 10. napjáig kerül folyósításra (első alkalommal 2025. május 10-ig);
* az ösztöndíjat a Magyar Öttusa Szövetség folyósítja;
* az ösztöndíj a sportról szóló 2004. évi I. törvény szerint adható Gerevich Aladár-sportösztöndíj mellett is folyósítható;

**A Pályázat benyújtásának módja és határideje:**

A pályázatokat elektronikus úton kell benyújtani a Magyar Öttusa Szövetség részére a hmpa@pentathlon.hu címre.

**Benyújtási határidő: 2025.03.31. 23:59**

**A pályázatok elbírálása:**

* A beérkezett pályázatokat a Szövetség elnöksége által felkért 3 fős bizottság bírálja el.
* A pályázat érvénytelen és automatikusan elutasításra kerül, amennyiben

− a Pályázó nem felel meg a jelen felhívásban rögzített pályázati feltételeknek;

− a Pályázati adatlapon megjelölt adatok nem a valóságnak megfelelőek, kitöltése hiányos, pontatlan, nem értelmezhető, vagy az adatlap elektronikusan nem kerül megküldésre;

− valamely kötelező melléklet hiányzik, nem formanyomtatványon került benyújtásra, kitöltése hiányos, pontatlan, nem értelmezhető, aláírás hiányzik vagy nem a jogosulttól származik;

− a pályázati dokumentáció határidőn túl kerül benyújtásra.

* Hiánypótlásra a bírálóbizottság által indokoltnak tartott esetben, egy alkalommal, 5 napos határidővel van lehetőség.
* A Szövetség 2025. április 10-ig kiértesíti a pályázót az elbírálás eredményéről. A bírálati döntéssel szemben jogorvoslati kérelemnek helye nincs.
* A bírálóbizottság tagjai:

Vízkeleti Péter - Magyar Öttusa Szövetség ügyvezető igazgató

Hanzély Ákos - Magyar Öttusa Szövetség versenyigazgató

Belák János - Magyar Öttusa Szövetség szakmai vezető